CELEX: 32008R1293
Language: sl
Date: 2008-12-18 00:00:00
Title: Uredba Komisije (ES) št. 1293/2008 z dne 18. decembra 2008 o izdaji dovoljenja za novo uporabo Saccharomyces cerevisiae CNCM I-1077 (Levucell SC20 and Levucell SC10 ME) kot krmnega dodatka (Besedilo velja za EGP)

19.12.2008   
            
            
               SL
            
            
               Uradni list Evropske unije
            
            
               L 340/38
            
         
      UREDBA KOMISIJE (ES) št. 1293/2008
   z dne 18. decembra 2008
   o izdaji dovoljenja za novo uporabo Saccharomyces cerevisiae CNCM I-1077 (Levucell SC20 and Levucell SC10 ME) kot krmnega dodatka
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz Priloge. Navedenemu zahtevku so bili priloženi zahtevani podatki in dokumenti v skladu s členom 7(3) navedene uredbe.
            
         
               (3)
            
            
               Zahtevek zadeva dovoljenje za uvrstitev nove uporabe pripravka Saccharomyces cerevisiae CNCM I-1077 (Levucell SC20, Levucell SC10 ME) kot krmnega dodatka za jagnjeta v kategorijo dodatkov „zootehnični dodatki“.
            
         
               (4)
            
            
               Uporaba Saccharomyces cerevisiae CNCM I-1077 je bila dovoljena brez časovne omejitve za krave molznice in govedo za pitanje z Uredbo Komisije (ES) št. 1200/2005 (2) ter do 22. marca 2017 za koze in ovce molznice z Uredbo (ES) št. 226/2007 (3).
            
         
               (5)
            
            
               Predloženi so bili novi podatki v podporo zahtevku za dovoljenje za jagnjeta. Evropska agencija za varnost hrane („Agencija“) je v svojem mnenju z dne 16. julija 2008 (4) sklenila, da pripravek Saccharomyces cerevisiae CNCM I-1077 (Levucell SC20/Levucell SC10 ME) nima škodljivega vpliva na zdravje živali in ljudi ali na okolje. Poleg tega je ugotovila, da Saccharomyces cerevisiae CNCM I-1077 (Levucell SC20/Levucell SC10 ME) ne predstavlja nobenega drugega tveganja, ki bi v skladu s členom 5(2) Uredbe (ES) št. 1831/2003 onemogočalo izdajo dovoljenja. V skladu z navedenim mnenjem je uporaba tega pripravka pri jagnjetih varna. V navedenem mnenju je tudi ugotovljeno, da lahko navedeni pripravek pozitivno vpliva na končno težo in vsakodnevno pridobivanje teže. Agencija meni, da ni potrebe po posebnih zahtevah v zvezi s poprodajnim nadzorom. Preverila je tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (6)
            
            
               Ocena navedenega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „stabilizatorji mikroflore“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. decembra 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 268, 18.10.2003, str. 29.
   
      (2)  UL L 195, 27.7.2005, str. 6.
   
      (3)  UL L 64, 2.3.2007, str. 26.
   
      (4)  Mnenje znanstvenega sveta za dodatke in izdelke ali snovi, ki se uporabljajo v živalski krmi (FEEDAP) na zahtevo Evropske komisije o varnosti in učinkovitosti Levucell SC20/Levucell SC10ME, pripravka Saccharomyces cerevisiae, kot krmnega dodatka za jagnjeta za pitanje. The EFSA Journal (2008) 772, str. 1.
   
      PRILOGA
      
         
                     Identifikacijska številka dodatka
                  
                  
                     Ime imetnika dovoljenja
                  
                  
                     Dodatek
                     (trgovsko ime)
                  
                  
                     Sestava, kemijska formula, opis, analitska metoda
                  
                  
                     Vrsta ali kategorija živali
                  
                  
                     Najvišja starost
                  
                  
                     Najnižja vsebnost
                  
                  
                     Najvišja vsebnost
                  
                  
                     Druge določbe
                  
                  
                     Datum poteka veljavnosti dovoljenja
                  
               
                     CFU/kg popolne krmne mešanice z vsebnostjo vlage 12 %
                  
               
                     Kategorija zootehničnih dodatkov. Funkcionalna skupina: stabilizatorji mikroflore
                  
               
                     „4b1711
                  
                  
                     LALLEMAND SAS
                  
                  
                     
                        Saccharomyces cerevisiae CNCM I-1077 (Levucell SC20, Levucell SC10 ME)
                  
                  
                     
                                  
                              
                              
                                 Sestava dodatka:
                                 
                                              
                                          
                                          
                                             V trdni obliki:
                                             pripravek Saccharomyces cerevisiae CNCM I-1077 iz živih suhih celic z zagotovljeno najmanjšo koncentracijo 2 × 1010 CFU/g.
                                          
                                       
                                              
                                          
                                          
                                             V prevlečeni obliki:
                                             pripravek Saccharomyces cerevisiae CNCM I-1077 iz živih suhih celic z zagotovljeno najmanjšo koncentracijo 1 × 1010 CFU/g.
                                          
                                       
                           
                                  
                              
                              
                                 Lastnosti aktivne snovi:
                                 
                                    Saccharomyces cerevisiae CNCM I-1077: 80 % živih suhih celic in 14 % neživih celic.
                              
                           
                                  
                              
                              
                                 Analitska metoda (1):
                                 metoda štetja na razliti plošči in molekularna identifikacija (PCR).
                              
                           
                  
                     jagnjeta
                  
                  
                     —
                  
                  
                     3,0 × 109
                     
                  
                  
                     7,3 × 109
                     
                  
                  
                     
                                 1.
                              
                              
                                 V navodilih za uporabo dodatka in premiksov je treba navesti temperaturo skladiščenja, rok trajanja in obstojnost pri peletiranju.
                              
                           
                                 2.
                              
                              
                                 Temperatura Levucell SC20 v dopolnilnih krmnih mešanicah ne sme presegati 50 °C, temperatura Levucell SC10ME pa 80 °C.
                              
                           
                                 3.
                              
                              
                                 V prevlečeni obliki se uporablja le v peletirani krmi.
                              
                           
                                 4.
                              
                              
                                 Priporočeni odmerek: 7,3 × 109 CFU/kg popolne krmne mešanice.
                              
                           
                                 5.
                              
                              
                                 Če se proizvod obdeluje ali meša v zaprtem prostoru, se priporoča uporaba varnostnih očal in mask za mešanje, če mešalci niso opremljeni z izpušnimi sistemi.
                              
                           
                  
                     8.1.2019
                  
               
      
         (1)  Podrobnosti o analitskih metodah so na voljo na spletni strani referenčnega laboratorija Skupnosti: http://www.irmm.jrc.be/crl-feed-additives“